Document ID: 31993L0019

NEUVOSTON DIREKTIIVI 93/19/ETY,
annettu 19 päivänä huhtikuuta 1993,
kasvien tai kasvituotteiden haitallisten organismien yhteisöön kulkeutumisen ja siellä leviämisen estämiseen liittyvistä suojatoimenpiteistä annetun direktiivin 77/93/ETY ja direktiivin 91/683/ETY muuttamisesta
EUROOPAN YHTEISÖJEN NEUVOSTO, joka
ottaa huomioon Euroopan talousyhteisön perustamissopimuksen ja erityisesti sen 43 artiklan,
ottaa huomioon komission ehdotuksen (),
ottaa huomioon Euroopan parlamentin lausunnon (),
ottaa huomioon talous- ja sosiaalikomitean lausunnon (),
sekä katsoo, että
kasvien tai kasvituotteiden haitallisten organismien yhteisöön kulkeutumisen ja siellä leviämisen estämiseen liittyvistä suojatoimenpiteistä 21 päivänä joulukuuta 1976 annetussa neuvoston direktiivissä 77/93/ETY () vahvistetaan erityisesti direktiivissä 91/683/ETY () tehdyillä muutoksilla kasvinsuojelujärjestelmä, jota sovelletaan yhteisössä ilman sisärajoja,
kyseisen direktiivin tiettyjen säännösten olisi pitänyt tulla voimaan 1 päivänä tammikuuta 1993 ja direktiivin 91/683/ETY 3 artiklan mukaan muiden säännösten kuusi kuukautta liitteiden I PV tarkistuksen jälkeen,
on tarpeen varmistaa riittävä oikeusturva ja huolehtia siitä, että kaikki säännökset saatetaan voimaan mahdollisimman pian, sanotun kuitenkaan rajoittamatta perustamissopimuksen 8 A artiklan mukaisen ilman sisärajoja olevan alueen luomista koskevien määräysten voimaantuloa, ja
olisi vahvistettava yksi voimaantulopäivämäärä,
ON ANTANUT TÄMÄN DIREKTIIVIN:
1 artikla
Korvataan direktiivin 77/93/ETY 1 artiklan 5 kohdassa, 3 artiklan 4 kohdassa, 4 artiklan 2 kohdan a alakohdassa ja 4 kohdassa, 5 artiklan 2 ja 4 kohdassa, 6 artiklan 4, 5 ja 9 kohdassa, 10 artiklan 1 kohdassa, 2 kohdan a ja b alakohdassa ja 5 kohdassa sekä 12 artiklan 6, 7 ja 8 kohdassa tarkoitetut päivämäärät päivämäärällä "1 päivänä kesäkuuta 1993".
2 artikla
Korvataan direktiivin 91/683/ETY 3 artiklan 1 kohdan ensimmäinen virke seuraavasti:
"Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan 1 päivänä kesäkuuta 1993."
3 artikla
1. Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan 1 päivänä kesäkuuta 1993. Niiden on ilmoitettava tästä komissiolle viipymättä.
Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus niitä virallisesti julkaistaessa. Jäsenvaltioiden on säädettävä siitä, miten viittaukset tehdään.
2. Jäsenvaltioiden on toimitettava tässä direktiivissä tarkoitetuista kysymyksistä antamansa kansalliset säännökset komissiolle viipymättä. Komissio ilmoittaa asiasta muille jäsenvaltioille.
4 artikla
Tämä direktiivi on osoitettu kaikille jäsenvaltioille.
Tehty Luxemburgissa 19 päivänä huhtikuuta 1993.

Labels: 20
16
6